তিব্বতীয় জাতীয় ফুটবল অ্যাসোসিয়েশন
তিব্বতীয় জাতীয় ফুটবল অ্যাসোসিয়েশন (ইংরেজি: Tibetan National Football Association; এছাড়াও সংক্ষেপে টিএনএফএ নামে পরিচিত) হচ্ছে তিব্বতের ফুটবলের সর্বোচ্চ নিয়ন্ত্রক সংস্থা। এই সংস্থাটি ২০০১ সালে প্রতিষ্ঠিত হয়েছে। এই সংস্থাটি কাশাগ (তিব্বত মন্ত্রিসভা) দ্বারা অনুমোদিত এবং ভারতীয় আইনের অধীনে নিবন্ধিত। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর তিব্বতে অবস্থিত। এই সংস্থাটি তিব্বতের গিয়ালিয়াম চেনমো মেমোরিয়াল গোল্ড কাপ-এর মতো প্রতিযোগিতার সকল কার্যক্রম পরিচালনা করে। বর্তমানে তিব্বতীয় জাতীয় ফুটবল অ্যাসোসিয়েশনের সভাপতির দায়িত্ব পালন করছেন চতুর্দশ দলাই লামার বোন জেতসুন পেমা এবং সাধারণ সম্পাদকের দায়িত্ব পালন করছেন থুপতেন দর্জি।